





ANEXĂ LA HCL nr.________/_______________
ACORD DE PARTENERIAT 
Art. 1. PĂRŢILE CONTRACTANTE

ASOCIAȚIA DE DEZVOLTARE INTERCOMUNITARĂ DEȘEURI TIMIȘ, având  sediul  în Timișoara, Piața Romanilor, nr. 4, ap. 2, jud. Timiș, înregistrată la Registrul Asociaților și Fundațiilor, sub nr. 101/07.10.2009, CIF 26171624, cont bancar nr.  RO49RNCB0249115130590001, deschis la BCR Timișoara, reprezentată prin d-nul Cristian Alin Moș – Președinte ADID Timiș, denumită în continuare Partener 1
MUNICIPIUL TIMIȘOARA, cu sediul în B-dul C.D.Loga, nr.1, cod poștal 300030, CIF 14756536, ,TEL. 0256/408.432, e-mail: primariatm@primariatm.ro, reprezentat prin Domnul Dominic Fritz, Primar al Municipiului Timișoara, denumită în continuare Partener 2
au convenit încheierea prezentului  acord de parteneriat, cu respectarea următoarelor clauze:

Art. 2. OBIECTUL ACORDULUI
Obiectul  acordului de parteneriat îl constituie colaborarea partenerilor materializată prin derularea activităţilor necesare îndeplinirii obiectivelor asumate, respectiv amplasarea de către Partenerul 1 în cadrul spațiilor deținute de unitățile de învățământ de stat din raza Partenerului 2, respectiv  a unor recipiente pentru colectarea separată a deșeurilor de tip "set" cu trei compartimente.
Setul va cuprinde un compartiment galben pentru deșeurile de tip plastic-metal, albastru pentru deșeurile de tip hârtie-carton și un compartiment negru pentru deșeurile reziduale. Fiecare compartiment va avea o capacitate de minim 40 de l.
Efectuarea de campanii de informare şi educare a preșcolarilor/elevilor/publicului, inclusiv sub formă de proiecte-pilot pentru stimularea colectării separate, a reutilizării şi a reciclării deșeurilor.
Proiectul vizează dotarea unităților școlare preuniversitare de stat din Municipiul Timișoara.
Achiziționarea recipientelor se va efectua prin intermediul fondurilor obținute de la 
Administrația Fondului pentru Mediu pe linia de finantare vizând educaţia şi conştientizarea publicului privind protecţia mediului, în conformitate cu Ordinul nr. 3.288 din 22 decembrie 2022 pentru aprobarea Ghidului de finanţare a Programului vizând educaţia şi conştientizarea publicului privind protecţia mediului.

Art. 3. DURATA ACORDULUI

3.1. Prezentul acord se încheie pe o durata de 2 (doi) ani cu începere de la data semnării contractului de finanțare de către partenerul 1.
3.2. Durata prezentului acord va putea fi prelungită prin act adițional la prezentul contract, care va stabili termenii şi condițiile prelungirii.

Art. 4. OBLIGAŢIILE PĂRŢILOR 
4.1. Partenerul 1 are următoarele obligații:

a. să depună toate diligențele pentru îndeplinirea obiectivelor acordului de parteneriat;

b. să efectueze toate demersurile pentru depunerea documentelor solicitate prin Ghidul de Finanțare;

c. să semneze Contractul de Finanțare și să își asume toate obligațiile din contractul de finanțare;

d. să efectueze procedurile de achiziție publică a recipientelor și să le predea unităților de învățământ;
e. să efectueze campanii de monitorizarea utilizării acestora;

f. să nominalizeze o persoană care va avea responsabilitatea relațiilor şi va urmări realizarea obiectivelor acordului de parteneriat;

g. să nu angajeze sau să efectueze nici o activitate în detrimentul intereselor Partenerului 1.    
4.2. Partenerul 2 are următoarele obligații:
a. să întreprindă toate demersurile necesare asigurării implementării prezentului acord de parteneriat în vederea îndeplinirii obiectivelor acestuia; 

b. să nominalizeze o persoană care va avea responsabilitatea relațiilor şi va urmări realizarea obiectivelor acordului de parteneriat;

c. să recepționeze și să remită unităților școlare recipientele predate de către Partenerul 1;

d. să participe la campaniile de monitorizare a folosirii recipientelor efectuate de către Partenerul 1;

e. să nu angajeze sau să efectueze nicio activitate în detrimentul intereselor Partenerului 1;    
f. să manifeste colaborare şi transparență în desfășurarea programelor comune.

Art. 5. ÎNCETAREA  ACORDULUI DE PARTENERIAT

5.1. Prezentul acord de parteneriat încetează în următoarele condiții:

· la expirarea duratei acordului, în cazul în care acesta nu a fost reînnoit; 

· în cazul acordului de voință scris al părților privind încetarea acestuia, cu termenii şi condițiile comun agreate;
· în cazul denunțării unilaterale pentru neîndeplinirea, în parte sau în totalitate a obligațiilor stabilite prin prezentul acord, cu un preaviz de 30 de zile;
Art. 6. FORŢA MAJORĂ
6.1. Forța majoră exonerează de răspundere părțile, în cazul neexecutării parțiale sau totale a obligațiilor asumate prin prezentul acord. Prin forța majoră se înțelege un eveniment independent de voința părților, imprevizibil şi insurmontabil, apărut după încheierea acordului şi care împiedică părțile să execute total sau parţial obligațiile asumate.

6.2. Partea care invocă forța majoră are obligația să o aducă la cunoștința celeilalte părţi, în scris, în maximum 10 (zece) zile de la producerea evenimentului şi să ia toate măsurile posibile în vederea limitării consecințelor lui. 
Art. 7. COMUNICǍRI / NOTIFICǍRI

7.1. În interesul prezentului acord, orice notificare/comunicare între părți va fi considerată valabil îndeplinită dacă va fi transmisă celeilalte părți la adresa menționată în prezentul acord, în scris prin serviciul poștal, prin scrisoare recomandată cu confirmare de primire.

7.2. În cazul în care comunicarea/notificarea va fi sub formă de fax, comunicarea se consideră primită de destinatar în prima zi lucrătoare  celei în care a fost expediată.                                                      

7.3. În vederea derulării  acordului de parteneriat părțile desemnează următoarele persoane de contact:

Partener 1 : D-nul Romeo Petru Ursu, telefon 0725889040, fax 0356/805.164 e-mail : aditimis@yahoo.com Partener 2 D-nul Damian Ionuț, telefon 0743.158.915, e-mail :ionuț.damian@primariatm.ro. 

Art. 8. MODIFICAREA  ACORDULUI DE PARTENERIAT
8.1. Modificarea unilaterală a prezentului acord este interzisă. Completările şi modificările la prezentul acord se fac prin acordul de voință liber exprimat al ambelor părţi şi devin valabile şi opozabile părţilor contractante dacă sunt cuprinse în acte adiționale semnate de ambii parteneri.
8.2. Adaptarea (modificarea, completarea) acordului de parteneriat în funcţie de modificările aduse se face prin act adiţional.

Art. 9. LITIGII

9.1. Litigiile care se vor naşte din prezentul acord sau în legătură cu prezentul acord, inclusiv cele referitoare la validitatea, interpretarea, executarea sau desfiinţarea lui vor fi soluţionate pe cale amiabilă.

9.2. Daca părţile nu vor ajunge la o înţelegere amiabilă, atunci litigiile vor fi soluţionate de către instanţele competente de la sediul partenerului 1.
Art. 10. CLAUZE FINALE

10.1. Prelucrarea datelor cu caracter personal în legătură cu obiectul prezentului acord de parteneriat se realizează în conformitate cu prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).
10.2.Prezentul acord de parteneriat  intră în vigoare la data semnării lui de către ambele părţi.

10.3. Prezentul acord de parteneriat s-a încheiat la data de ……………………….……….., în două exemplare originale, câte unul pentru fiecare parte contractantă.

PARTENER 1 ,  







  PARTENER 2,                                                                                ASOCIAȚIA DE DEZVOLTARE 




MUNICIPIUL TIMIȘOARA
INTERCOMUNITARĂ DEȘEURI TIMIȘ      

______________________________________



________________________ 
Președinte, - Alin Cristian Moș




PRIMAR – DOMINIC FRITZ

